<https://konferencia.unideb.hu/hu/jelentkezes-fenntarthato-gazdasag-fenntarthato-tarsadalom>

**Fenntarthatósági kockázatok automatizált feltárása**

**mesterséges intelligencia támogatással**

**regionális objektumok képzésekor**

Pitlik László, Kulcsár László, Váradi Dániel - KJE

Kulcsszavak: szociológia, hasonlóságelemzés, robotszakértő, döntéstámogatás, TEIR, SWOT, Mezőföld

# Kivonat

Az adat-alapú döntéstámogatás, vagyis az emberi döntési mechanizmusok leképezése robotszakértők formájában egyszerre több kihívás automatizálható kezelését várja el a kutatóktól. Egyrészt fel kell tárni azon valóban létező, minőségi adatvagyonokat, melyek kezelése önmagában is automatizálható. Jelen tanulmány esetében ez a TEIR (KSH). Másrészt el kell szakadni tudni a fenntarthatósági kockázatok alapvető forrásától: a kutatói szubjektivitástól, hiszen tudás/tudomány a mesterséges intelligenciák korában az, ami forráskódba átírható – minden más emberi aktivitás művészet (vö. Knuth). A szubjektivitástól való elszakadás azt jelenti, hogy a nyers adatok teljes feldolgozási folyamata automatizálható kell, hogy legyen. A SWOT-elemzés tipikusan, mint a szubjektivitás keretrendszere kerül értelmezésre, noha ez az értékes gondolatmenet teljesen automatizálható. Ezen automatizálás alapja a hasonlóságelemzés idősoros adatokra történő alkalmazásával garantálható.

A halmazképzési problémák (jelen esetben a regionális körzethatárok optimalizált, objektív levezetése) a Mezőföld térség kapcsán kerül bemutatásra – 1992-2002-2012-2022-t – azaz 4 évtizedet átfogva, a rendelkezésre álló területi statisztikák települési szintű lekérdezéséből kiindulva.

A robotizált szociológia-orientáltmódszertan lényege, hogy objektumokat képezünk a 37 statisztikailag kezelhető település alapján, egyrészt minden potenciális település minden feltárt attribútumának szórásait használva, másrészt a térségi poligon 15 szélső pozícióban lévő településének egyenként elhagyása mellett. Az így előálló 1+15 objektum 4-4 időpontra vonatkozó adatsora összesen egy 64 soros OAM-ot (objektum-attribútum-mátrixot) ad, melyben az oszlopok (attribútumok) száma 13 (további részletek az előadásban és a full text verzióban).

Az eredmények több szálon értelmezhetők: egyrészt az összes potenciális Mezőföld-érintettségű település által alkotott 37 elemű halmaz mindösszesen kisebb fenntarthatósági kockázatot hordoz, mint bármely szélső pozícióban álló település elhagyása/kizárása utáni fennmaradó 36 elemű halmaz. A legnagyobb fenntarthatósági kockázatot a városok jelentik, ezek elhagyása után a maradvány-halmaz optimalizált és validált kockázatindexei nőnek. Idősoros nézetben 1992 volt a leginkább homogén, míg 2012 volt a legkevésbé homogén időszak. Egyes települések kockázata gyakorolt hatása lehet negatív és romló (vö. automatizált SWOT) és lehet pozitív és javuló – illetve ezen kombinatorikai tér bármely további konstellációja.

A jövőkép alapvetően egyszerű: egyrészt a társadalmi erőforrásokkal való okszerűbb/hatékonyabb gazdálkodás elvárja, hogy minden már létező adatvagyon elemzése egyre inkább automatizált legyen, ahogy az egy önvezető autótól is elvárható – az emberi tudás akkreditált legjavát garantálva. Másrészt, hiába az automatizált diagnosztika, ha a terápiák kimondása és kivitelezése nem automatizálódik. Jelen esetben a körzethatárok optimalizált, adaptívan bármikor felülvizsgálható kialakítása mellett a módszertan pl. embercsoportok (sportolók, lakosok, vállalkozások, stb.) optimalizált kialakítására is alkalmas – valóban automatizálhatóan…

A prezentáció és a publikáció reprodukálható módon mutatja majd be a módszertani lépéseket az adatvagyon gazdálkodástól a hermeneutikai alrendszer működéséig…